Константин Балмонт
Клетникът

Превод от руски: Андрей Андреев, 1993

chitanka.info

О, скръб във изтерзаната душа,

аз тебе призовавам за свидетел,

не съм повярвал в сладката лъжа

и не потърсих път към рая светъл.

Аз помнех за онези, чийто зов

с проклятие посрещаше небето —

привличаше ме жребият суров

и ме зовяха братята ми клети.

Не с ангелския, с демонския смях

аз своя път печален съм изскитал,

и моите дни сред земната обител

се разпиляха като шепа прах.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.